Niels Hausgaard rejste onsdag til Tykiet for at støtte den tyrkiske sanger Ferhat Tunc, der er anklaget for at have propaganderet for en terroristorganisation. Ifølge anklagen har han ved en koncert udtrykt medfølelse med enhver falden tyrkisk og kurdisk soldat. Det skriver Ekstrabladet torsdag. - Jeg tager til Izmir for at være solidarisk med en kollega. Det er en principiel sag. Formålet er at gøre det synligt. Når jeg kan det, er det, fordi jeg er en kendt frikadelle, siger Hausgaard til Ekstrabladet. TV2/NORD har forgæves forsøgt at komme i telefonisk forbindelse med Niels Hausgaard i Tyrkiet.

Opsummering:
Den nordjyske entertainer er rejst til Tyrkiet for at støtte en fængselstruet sanger